**Հյուսիսային կղզու ջրհեղեղ**, սկսվել է 2023 թվականի հունվարի 27-ին Նոր Զելանդիայի Հյուսիսային կղզու հյուսիսային շրջաններում տեղացած հորդառատ անձրևների հետևանքով։ Ամենաշատը տուժել է Օքլենդը։

Հունվարի 27-ին տեղական ժամանակով ժամը 17:00-ի սահմաններում Օքլենդում կեսօրից հետո տեղացած հորդառատ անձրևից հետո սաստիկ հեղեղումներ են սկսվել։ Ջրհեղեղը տարածվել է ամբողջ քաղաքում․ ամենաշատը տուժել են Արևմտյան Օքլենդը և Հյուսիսային Ափը։ Նոր Զելանդիայի Ջրի և մթնոլորտի հետազոտությունների ազգային ինստիտուտը հայտնել է, որ ամառային տեղումների ողջ քանակը տեղացել է մեկ օրվա ընթացքում։ Նոր Զելանդիայի օդերևութաբանական ծառայությունը հայտնել է, որ քաղաքում ամբողջ օրվա ընթացքում գրեթե 400 մմ անձրև է տեղացել։ Albany Weather Station-ը նաև հաղորդել է 8 ժամվա ընթացքում գրանցված 260,6 մմ տեղումների մասին։ Ավելի ուշ հայտարարվել է, որ 2023 թվականի հունվարի 27-ը Օքլենդում երբևէ գրանցված ամենախոնավ օրն է եղել։ Ջրհեղեղը համարվում է Օքլենդի ժամանակակից պատմության ամենաաղետալի ջրհեղեղը։

Հունվարի 27-ին նաև այլ ջրհեղեղներ են տեղի ունեցել Նորթլենդի շրջանում։ Հունվարի 28-ից սկսած անձրևը տարածվել է հարավ՝ առաջացնելով լայնածավալ ջրհեղեղներ Վայկատո և Բեյ օֆ Փլենթի շրջաններում, նաև Գիսբորն շրջանում։

Ազդեցություն
------------

Հունվարի 27-ին Օքլենդում տեղի ունեցած ջրհեղեղից տուժել են քաղաքի 25 արվարձանները, փակվել են հիմնական մայրուղիները և ավելի քան 5000 տներ վնասների գնահատման կարիք ունեն։ Սողանքները բազմաթիվ շենքեր են վնասել կամ ավերվել քաղաքում, ներառյալ Մանուկաուի առափնյա պահպանության շենքը Ֆրանսիական ծովացում։

Օքլենդում շտապ օգնության ծառայություններն արձագանքել են եղանակային 719 պատահարների ահազանգի, պատասխանել են 2242 շտապ օգնության կանչերի և 126 փրկարարական գործողությոսւն են իրականացրել ուրբաթ օրը և շաբաթ առավոտյան։ Հունվարի 28-ին, կեսգիշերից քիչ առաջ, Տաուրանգայում սողանքը տուն է ավերել։

Նոր Զելանդիայի Ապահովագրական խորհուրդը գնահատել է, որ իրադարձությունը կարող է հանգեցնել եղանակային պայմանների հետ կապված ապահովագրական պահանջների ռեկորդային ամենաբարձր թվի, ապահովագրական ընկերությունները կանխատեսում են, որ սա կարող է լինել Նոր Զելանդիայում երբևէ եղած ամենաթանկ եղանակային իրադարձությունը։ AA Insurance-ը կանխատեսել է, որ այս ջրհեղեղը կարող է լինել իրենց երկրորդ ամենաթանկ իրադարձությունը՝ Քենթերբերիի երկրաշարժերից հետո։

Ծանոթագրություններ
------------------

1. ↑  January 28; 2023 - 3:09pm (2023-01-28) (անգլերեն), *New Zealand Prime Minister Chris Hipkins speaks on catastrophic floods in Auckland*, վերցված է 2023-01-30
2. ↑  «Auckland flooding: What you need to know»։ *RNZ* (en-nz)։ 2023 թ․ հունվարի 27։ Վերցված է 2023 թ․ հունվարի 27
3. ↑  «PM urges Aucklanders to support each other amid catastrophic floods»։ *1 News* (անգլերեն)։ 2023 թ․ հունվարի 28։ Վերցված է 2023 թ․ հունվարի 29
4. 1 2  Zeal New, Data 's Weather, Authority Alerts։ «Nearly 400mm falls in Auckland in unprecedented deluge. Widespread flooding, road closures»։ *WeatherWatch.co.nz*։ Վերցված է 2023 թ․ հունվարի 30
5. ↑  «One killed as extreme flooding swamps Auckland»։ *Otago Daily Times* (անգլերեն)։ 2023 թ․ հունվարի 27։ Վերցված է 2023 թ․ հունվարի 27
6. 1 2  «Recap: Auckland faces more rain after 'wettest day on record', 3 dead, states of emergency in effect for supercity and Waitomo»։ *Stuff*։ 2023 թ․ հունվարի 28։ Վերցված է 2023 թ․ հունվարի 29
7. 1 2 3  «Aucklanders receive emergency phone alert as MetService issues heavy rain warning»։ *Stuff* (անգլերեն)։ 2023 թ․ հունվարի 29։ Վերցված է 2023 թ․ հունվարի 29
8. ↑  Sommerville Troels (2023 թ․ հունվարի 28)։ «In pictures: Auckland flooding leaves residents homeless and city swamped»։ *Stuff* (անգլերեն)։ Վերցված է 2023 թ․ հունվարի 30
9. ↑  «'Wettest day on record': Auckland 'clobbered' by unprecedented storm»։ *Stuff* (անգլերեն)։ 2023 թ․ հունվարի 28։ Վերցված է 2023 թ․ հունվարի 28
10. ↑  «Auckland flooding: New Zealand Insurance Council estimates record number of claims to come»։ *Newshub* (անգլերեն)։ Վերցված է 2023 թ․ հունվարի 28
11. ↑  Clark-Dow Emma (2023 թ․ հունվարի 29)։ «Auckland floods: More than 6000 insurance claims lodged, with more expected»։ *Stuff* (անգլերեն)։ Վերցված է 2023 թ․ հունվարի 29
12. ↑  «Aucklanders issued emergency phone alert for downpours»։ *1 News* (անգլերեն)։ Վերցված է 2023 թ․ հունվարի 29